г.
 2015 г.
 2016 г.
 РП
 Общо за Съюза
 Потребление (бройки)
 1 139 000
 1 363 842
 1 666 251
 1 982 269
 Индекс
 100
 120
 146
 174
 Източник: CONEBI
 (588)
 Потреблението на Съюза нарасна постепенно от 1,1 млн. бройки през 2014 г. до почти 2 млн. бройки през разследвания период, което отразява растеж от 74 % през разглеждания период. Това развитие се дължи на по-голямата осведоменост по въпросите на околната среда и продължителните инвестиции в маркетинг и реклама, както и в технологичното развитие на електрическите велосипеди.
 4.3. Внос от КНР
 4.3.1. Обем и пазарен дял на вноса от КНР
 (589)
 От 2017 г. насам електрическите велосипеди са класирани в код по КН 8711 60 10. Преди 2017 г. електрическите велосипеди бяха класирани в код по КН (ex) 8711 90 10, в който бяха включени други продукти. За преодоляването на този проблем жалбоподателят предаде подробни статистически данни на митническите служби на Китай, в които беше възможно да се установи китайският износ на електрически велосипеди.
 (590)
 Комисията определи обема на вноса въз основа на данни от Евростат чрез екстраполиране към съответния код по ХС на съотношението на китайския износ на електрически велосипеди (както е определен по-горе) и общия износ от КНР в същия код по ХС. За деветте месеца на 2017 г. китайските статистически данни за вноса се основават пряко на Евростат.
 (591)
 Пазарният дял на вноса беше установен чрез сравнение между обемите на вноса с потреблението на Съюза, както е посочено в съображение 586, таблица 13.
 (592)
 Вносът в Съюза от КНР се е променял, както следва:
 Таблица 14
 Обем на вноса (бройки) и пазарен дял
 2014 г.
 2015 г.
 2016 г.
 РП
 Обем на вноса от КНР (бройки)
 199 728
 286 024
 389 046
 699 658
 Индекс
 100
 143
 195
 350
 Пазарен дял
 18 %
 21 %
 23 %
 35 %
 Индекс
 100
 120
 133
 201
 Източник: Евростат, статистически данни за износа на Китай.
 (593)
 Обемът на вноса от КНР се е увеличил с над три пъти, от около 200 000 бройки през 2014 г. до 700 000 бройки през разследвания период. Темпото на растеж се е увеличило между 2016 г. и разследвания период.
 (594)
 Успоредно с това делът на вноса от КНР на пазара на Съюза се е увеличил от 18 % през 2014 г. на 35 % през разследвания период.
 (595)
 CCCME и CEIEB изразиха загриженост по отношение на надеждността на статистическите данни на митническите служби на Китай, предоставени от жалбоподателя, и поискаха да се разгласят подробните статистически данни и източникът на тези данни.
 (596)
 Жалбоподателят предостави на Комисията подробните статистически данни, използвани в подкрепа на своята жалба. Жалбоподателят също така предостави обобщените данни за износа по години в неповерителната версия на жалбата. Той също така посочи, че източникът е китайските митнически служби, посочи използваните кодове и обясни методологията си за изключване на продукти, различни от разглеждания продукт.
 (597)
 Комисията установи чрез проверка на тези данни, че жалбоподателят е закупил тези митнически статистически данни от дългогодишно китайско дружество, специализирано в тази област и че същата информация е